**מוקד רפואה דחופה - מחירים ופטור מתשלום**

**מהו השירות?**

פנייה למוקדי רפואה דחופה (מוקד חירום, מר"מ) עבור מבוגרים או עבור ילדים בשעות שבהן מרפאות קופות החולים סגורות

**מה צריך לדעת על השירות?**

המידע שמופיע כאן מתייחס לביקור במוקדי רפואה דחופה (מר"מ, מוקד חירום) בימי חול ובסופי שבוע וחגים.

**איפה ניתן השירות?**

השירות ניתן במוקד לרפואה דחופה דימונה ברחוב הרצל 16

**האם ביקור במוקד רפואה דחופה דימונה עולה כסף?**

• פנייה למלר"ד דימונה בימי חול כרוכה בתשלום השתתפות עצמית לפי תעריף קופת החולים בה מבוטח המטופל.

**מי פטורים מתשלום?**

פטור מתשלום במלר"ד יכול להינתן מסיבות רפואיות ואחרות.

להלן פירוט המקרים.

**פציעות וכוויות**

• שבר חדש.

• פריקה חריפה של כתף או מרפק.

• פריקת לסת.

• חבלת ראש אצל מבוגרים מעל גיל 70.

• פציעה חריפה הדורשת איחוי על ידי תפירה או אמצעי איחוי חלופי.

• כוויה.

**נפגעי אלימות**

• בעקבות אלימות במשפחה.

• בעקבות תקיפה מינית.

**תינוקות, ילדים ובני נוער**

• תינוקות עד גיל חודשיים הפונים עקב חום גבוה פתאומי (מעל 38.5 מעלות).

• חבלת ראש אצל ילדים עד גיל שנתיים.

• תלמיד שנפגע בבית הספר או בטיול של בית הספר ("תאונת בית ספר") ובידו אישור מבית הספר.

\*"בית ספר" מוגדר: גן טרום טרום חובה, טרום חובה וחובה, בתי ספר יסודיים, חטיבות ביניים ועל יסודיים, תלמידי פנימיות ובתי מדרש למורים וגננות.

\*\* "תלמיד" מוגדר: תלמיד בית ספר לפי הגדרת "בית ספר".

**חדירת גוף זר**

• שאיפת גוף זר לדרכי הנשימה.

• חדירת גוף זר לעין.

**טיפול במחלות**

• טיפול במחלות סרטן.

• טיפול במחלות המופיליה.

• טיפול במחלת סיסטיק פיברוזיס (CF)

• חולי דיאליזה.

• חולי סוכרת נעורים שסובלים מהיפוגליקמיה (פחות מ־60 מ"ג/ד"ל).

**בתקופת ההיריון**

• נשים הרות עם דימום מסיבי או עם צירי לידה.

• נשים הרות בשבוע 25 ואילך שלא חשות בתנועות עובר.

**פגיעה מבעלי חיים**

• הכשה, נשיכה או עקיצה של בעל חיים.

**תרופות**

• הרעלת תרופות או חומר כימי.

**גיבוס**

• כדי לתקן חבישת גבס שנעשתה יממה קודם לכן.

**מצבים רפואיים אחרים**

• דימום מסיבי מהאף או ממערכת העיכול.

• מצב המוגדר קלינית כ־ SYNCOPE (התעלפות / אובדן הכרה).

• פרכוסים עקב חום גבוה.

• התקף אסתמה.

• אירוע אפילפטי.

• אצירת שתן המחייבת החדרת קטטר.

• אירוע מוחי חולף (TIA) אשר לא הצריך אשפוז.

**ביקור ביום כיפור**

• אם הפנייה למלר"ד הייתה ביום כיפור (מערב החג ועד לצאתו).

**אשפוז**

• אם הלקוח הופנה לבית חולים ואושפז.

**פינוי באמבולנס**

• לקוחות שפונו לבית החולים על ידי אמבולנס של מגן־דוד־אדום מהרחוב או ממקום ציבורי אחר עקב אירוע פתאומי.

("מקום ציבור" מוגדר: דרך, מבנה, שטח, מקום אמצעי תעבורה וכדומה שיש לכל הציבור או לחלק ממנו גישה חופשית אליו או גישה בתשלום).

• לקוח שהופנה למיון על ידי רופא נט"ן (ניידת טיפול נמרץ) או על ידי פרמדיק בצירוף דו"ח של הצוות הרפואי של נט"ן או של אט"ן (אמבולנס טיפול נמרץ) שכולל חתימת רופא או חתימת פרמדיק.

**הפניות**

• מבוטח שפנה למלר"ד עם הפניה מרופא או מאחות כפר. תוקף ההפניה הוא עד למחרת יום הוצאתה בחצות (24:00).

\* הפניה מאחות מרפאה עירונית או מחובש אינה פוטרת מתשלום.

• הפניה מתועדת שהתקבלה משירות [רופאי ילדים און־ליין של קופת החולים](https://www.clalit.co.il/he/info/services/Pages/rofe_online.aspx)או משירות [רופאי משפחה און־ליין](https://www.clalit.co.il/he/online_doctors/Pages/online_physician.aspx)או משירות [רופא עור און־ליין](https://www.clalit.co.il/he/online_doctors/Pages/dermatologist_on_line.aspx), ובתנאי שההפניה נופקה לפני שעת ההגעה למוקד. תוקף ההפניה הוא עד לשעה 8:00 בבוקר או עד לסגירת המלר"ד (המוקדם מביניהם).

חשוב לדעת: אם ניתנה הפניה משירות רופא און־ליין הלקוח יהיה פטור מתשלום רק אם פנה למוקד לילה שאושר ע"י הקופה בה הוא מבוטח

**פטירה**

• אם הלקוח נפטר במהלך הטיפול במלר"ד.

**משטרה ושב"ס**

• אם הלקוח הוא עציר לפני משפט והוא מגיע למלר"ד עם הפניה חתומה על־ידי רופא של השב"ס או של המשטרה.

• אם הלקוח הוא שוטר או סוהר הפונה למלר"ד בשעה שהמרפאות סגורות עם הפניה חתומה על־ידי רופא של השב"ס או של המשטרה.

**תאונות (עם אישורים)**

• נפגע עבודה שבידו אישור ממעבידו (טופס ביטוח לאומי 250) על פגיעה בעבודה או נפגע עבודה עצמאי שבידו אישור על פגיעה בעבודה וטופס ביטוח לאומי 283.

\* במקרה של תאונת עבודה הפטור ניתן בעבור טיפול ראשוני במלר"ד שנעשה עד 24 שעות מזמן הפגיעה וכאשר מרפאות כללית סגורות.

\*\* אם במקרה הזה הלקוח חויב בתשלום, הוא יוכל לקבל החזר לפי תעריף השתתפות עצמית לשירות הזה, כנגד חשבונית מס קבלה מקורית/קבלה מקורית בצירוף טופס של ביטוח לאומי 250 או טופס ביטוח לאומי 283 ובצירוף של סיכום רפואי מהמלר"ד.

• נפגע תאונת דרכים שיש בידו אישור של המשטרה על התאונה וסיכום רפואי מהמלר"ד שהביקור נעשה בגין עקב אותה תאונה.

\* אם במקרה הזה הלקוח חויב בתשלום, הוא יוכל לקבל החזר לפי תעריף השתתפות עצמית לשירות הזה, כנגד חשבונית מס קבלה מקורית/קבלה מקורית.

**נכי רדיפות הנאצים**

אלה זכאים לפטור מתשלום גם במר"מים שאינם בהסדר עם קופות חולים.

באילו מקרים ניתן לקבל החזר כספי על פנייה למלר"ד?

החזר יינתן באחד מהמקרים הבאים:

• המטופל הופנה למיון על ידי רופא המלר"ד, והביקור במיון הוא [בגלל אחד מהמקרים שבהם יש פטור מתשלום](https://www.clalit.co.il/he/info/ServiceBag/Pages/Service.aspx?pk=070069).

• המטופל שילם השתתפות עצמית במלר"ד שבהסכם עם קופת החולים בה מבוטח המטופל, בגלל אחד מהמקרים שבהם יש פטור מתשלום, אבל לא קיבל החזר במר"מ.

**מהו גובה ההחזר?**

ההחזר הוא בשיעור של 100% מההוצאה בפועל ולא יותר מתעריף השתתפות עצמית המעודכן מעת לעת באתר קופות החולים.

**מה עליי לעשות כדי לקבל את ההחזר?**

1. רכזו את המסמכים הבאים:

• חשבונית מס קבלה מקורית / קבלה מקורית.

• סיכום רפואי מהמלר"ד.

• אישור של מנהל המרפאה של המטופל / רופא/ה במרפאה.

2. העבירו את הבקשה בצירוף המסמכים למרפאה שלכם בקופה.